időmérték
[ 38 ]

Vados Anna

Nincs véna

részlet

A szerző 2021-ben elnyerte
az N&n Galéria Alapítvány
Petri György-díját.

© Vados Anna, 2022

MAGVETŐ
KÖNYVKIADÓ ÉS KERESKEDELMI KFT.
www.magveto.hu
www.facebook.com/magveto
magveto.kiado@lira.hu
Felelős kiadó Dávid Anna

Felelős szerkesztő Szegő János
Kézirat-előkészítő Balogh Emerencia
Korrektor Hradeczky Moni
A szerző portréját Szekeres Laura Virág készítette
A kötetet Pintér József tervezte
Műszaki vezető Takács Klári

ISSN 2498 6550
ISBN 978 963 14 3942 7

Elektronikus változat
eKönyv Magyarország Kft.
www.ekonyv.hu
Készítette Ambrose Montanus

„Az ordítás és a beszéd között az ének az egyetlen
lehetséges kompromisszum.”

(Somlyó György: Philoktétész sebe)

Nagyokat harap belénk a tűz

Gyűjtögetem a haragot.

Gyűjtögetem a hátamon.

Megíratlan „hogy vagy” kérdések,

elharapott, nem igaz válaszok,

az a hülyeség, amiben nem értünk egyet,

a diploma.

Gyűlik.

A bal lapockánál kitartó szúrás.

Az erdőbe járok érte, az avar puha,

átkötöm nehezteléssel.

Gyűlik.

Egy szikra belobbantja, egy elpöccintett bók,

fáradt tekinteted.

Máris a tüzénél állunk,

a pattogás két oldalán.

A szürkeségben narancs, vörös.

Szép az arcod így.

Melegebb.

Kezdjük el itt

Azt mondták, nemsoká szabadulsz.

Még nem tudom,

tovább foglak-e büntetni, mint a törvény.

Mostanra

abból, ami közénk került,

ez az udvarnyi szögesdrót

a legkevesebb.

Egy spirál mentén felfelé

Valaki fut mellettem, a zihálását hallom,

vastag hóban egymás lábnyomába lépünk.

A belső kórházban levelet hajt a vadszőlő,

összeveszünk egy jelentéktelen túladagoláson,

később a szárnyával betakar.

Azt hiszem, hogy nélküle nem lehet majd élni,

aztán rájövök, hogy már erre is megtanított.

Rutin

Egy rozsdás macska minden délelőtt

ugyanazt az utat teszi meg a hegyoldalon.

Az alattam lakó nő

ilyenkor kezd el sírni vagy üvölteni,

a dallamát jól ismerem.

Ülök a sírása hullámaiban.

Ez nem az a lakás, ahol győzködtél,

hogy a betegeim úgyis meg fognak halni,

hanem olyan, ahová nem ér át

Lipótmező százötven éves csendje.

Kéz melege

Vasárnap kenyeret gyúrok.

A tészta ragacsos, hozzám tapad,

de addig se gondolok semmire.

Dolgozom. Ismeretlen emberek háta

simul a kezem alá. Gyomlálok.

Férgek járnak a tulipánhagymában.

Tartalom

Nagyokat harap belénk a tűz

Kezdjük el itt

Egy spirál mentén felfelé

Rutin

Kéz melege

Két gyerek

Átfordul

Meleg áramlatok (1.)

Kilenc

Szerda reggel

Undor és vágy

Felesleges

Vidám fecskendők

Rossz forgatókönyv

Sérült szövet

Avarszerű csend

Szirénák éneke

Megmentős

Folyosó vége

Napsütés hideg széllel

Öröklakás

Ártér

Mellek

Szabad tánc

Halkan

Z.

Csak vágy

Dühös égitestek

Gyógyulási ritmus

Homlok a térdhez

Ronda nő

Csempezöld

Meleg áramlatok (2.)

Minek csinálod?

Összeomlás-bejelentő

Nem alvás

Csüngök egy fonálon

Tehetetlen fogak

Kezek és lábak

Belső kórház

Közös barát

Forgalmazza:
eKönyv Magyarország Kft.
www.ekonyv.hu

Felhasznált betűtípus
Crimson Text – SIL Open Font License